Of wat om jou werklikheid gesit word, deur andere, as jy nie self, met bedoeling daai raam aanmekaar kap en ophang nie.
As hy terug dink aan daai dag, is dit die een ding wat hy mooi onthou en wat nou saam met die woorde oor en oor deur sy herhinnering dawer.
“What do you mean ‘spin’?” vra hy sy vriend in die Board Roompie, en hy hoor hoe styg die irritasie en ontsteltenis in sy eie stem en hy weet hierdie is nie ‘n gesprek waarin hy ontsteld moet raak nie, maar dis asof hy homself nie kan help nie.
Sy en sy gesin se lewe, en watter ‘spin’ (soos sy vriend dit vandag so ‘eloquently’ noem) hy ookal op sy lewe wil sit, is mos sy saak?
Hy werk die laaste drie maande daaraan, terwyl hy huurders vir sy huis soek, paspoorte reel en alles wat verkoop kan word verkoop, om genoeg geld bymekaar te skraap vir vliegtuig kaartjies om hom en sy gesin se nuwe avontuur ‘n begin te gee.
Hy’t ‘n werk gekry wat hom ruimte sal gee om vir sy gesin blyplek te maak en kos te gee, terwyl hy ‘n paar ure los het om te studeer.
Maar hier het hy by die deur van ‘n geleentheid gestaan, wat vir hom die grootste verassing en geskenk was, en om deur die deur te gaan het beteken hy moes neersit en klaarmaak met die gedoente.
Sal die Defender en die paar stukkies erf-meubels se geldjie genoeg wees om ons daar te kry en aan die lewe te hou tot die joppie se eerste ‘paycheck’ in die bank is?